*ՏԵՂԵԿԱՆՔ-ՀԻՄՆԱՎՈՐՈՒՄ*

*ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՀՐԱԶԴԱՆ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 14-Ի N 148-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ*

 *<<Տեղական տուրքերի և վճարների մասին>> օրենքի 8-րդ հոդվածի 3-րդ մասի, 11-րդ հոդվածի 1-ին մասի համաձայն` տեղական տուրքերը համայնքի ղեկավարի ներկայացմամբ սահմանում է համայնքի ավագանին` համայնքի տարեկան բյուջեն հաստատելուց առաջ:*

 *Հայաստանի Հանրապետության Կոտայքի մարզի Հրազդան համայնքի ավագանու 2020 թվականի դեկտեմբերի 14-ի N 148-ն որոշման (այսուհետ` Որոշում) մեջ փոփոխություններ և լրացումներ կատարելու մասին ավագանու որոշման նախագիծը (այսուհետ` Նախագիծ) մշակվել է <<Նորմատիվ իրավական ակտերի մասին>> օրենքի 33-րդ հոդվածի 1-ին մասի 3-րդ կետի և 3-րդ մասի, 34-րդ հոդվածի հիման վրա:*

 *Նախագծով առաջարկվել է Որոշման 2-րդ կետը շարադրել հետևյալ խմբագրությամբ. <<Հրազդանի համայնքապետարանի ենթակայության արտադպրոցական դաստիարակության հաստատությունների (երաժշտական, և արվեստի դպրոցներ) ծառայություններից օգտվող մեկ երեխայի համար մատուցված ծառայությունների դիմաց տեղական վճարի չափը յուրաքանչյուր ամսվա համար սահմանել 3000 (երեք հազար) դրամ, բացառությամբ նկարչական բաժին հաճախողների` 2000 (երկու հազար) դրամ, և թատերական բաժին հաճախողների` 1000 ( մեկ հազար) դրամ:>>: Այսինքն անհրաժեշտություն է առաջացել ավելացնել նաև թատերական բաժին հաճախող երեխաների համար մատուցված ծառայությունների դիմաց տեղական վճարի չափը:*

 *Որոշման 4-րդ կետի 5-րդ ենթակետը և 5-րդ կետի 3-րդ ենթակետը, որոնք սահմանում են դրույքաչափերի 50% նվազեցում, շարադրված են հետևյալ կերպ. <<Արցախյան ազատամարտի մասնակիցների, հիվանդության և աշխատանքային հաշմանդամության կարգ ունեցող ծնողների երեխաների համար>>: Ունենալով նորմի` հստակեցման և իրարամերժ մեկնաբանություններից խուսափելու նպատակ, Նախագծով առաջարկվել է կատարել փոփոխություն և վերոնշյալ ենթակետերը շարադրել հետևյալ խմբագրությամբ. <<հաշմանդամության 1-ին կամ 2-րդ կարգ ունեցող ծնողների երեխաների համար>>:*

 *Նախագծով առաջարկվում է նաև Որոշման 6-րդ կետը շարադրել հետևյալ խմբագրությամբ. <<6. Հրազդանի համայնքապետարանի ենթակայության մանկապարտեզների և արտադպրոցական դաստիարակության հաստատությունների կողմից մատուցվող ծառայություններից օգտվողների համար սահմանել արտոնություն` տեղական վճարի նկատմամբ զրոյական դրույքաչափի կիրառմամբ, եթե`*

*1) երեխան երկկողմանի ծնողազուրկ է,*

*2) երեխայի ծնողը զոհվել է Արցախյան պատերազմում:>>:*

*Նախկինում Որոշման 6-րդ կետով սահմանված զրոյական դրույքաչափի արտոնությունից օգտվում էին միայն երկկողմանի ծնողազուրկ երեխաները, իսկ Նախագծով առաջարկվում է ավելացնել նաև Արցախյան պատերազմում զոհված ծնողների երեխաների համար արտոնություն:*

 *Որոշման 3-րդ կետը Նախագծով առաջարկվում է լրացնել հետևյալ բովանդակությամբ 6-րդ ենթակետով. <<6) ասեղնագործության, տիկնիկագործության և նկարչության խմբի համար` 3000 (երեք հազար) դրամ:>>, ինչը կապված է նշված խմբի ավելացման հետ:*

 *Որոշման 5-րդ կետը Նախագծով առաջարկվում է լրացնել հետևյալ բովանդակությամբ 4-րդ ենթակետով. <<4) դատարանի վճռով ծնողներից մեկին անգործունակ ճանաչված ընտանիքների երեխաների համար:>>, ինչ ևս նախկինում չի եղել:*

 *Քանի որ Հրազդան համայնքի ավագանու 2020 թվականի դեկտեմբերի 14-ի «Հայաստանի Հանրապետության Կոտայքի Մարզի Հրազդանի համայնքապետարանի ենթակայության մանկապարտեզների և արտադպրոցական դաստիարակության հաստատությունների կողմից 2021 թվականին մատուցվող ծառայությունների Դիմաց տեղական վճարի դրույքաչափերը և կիրառվող արտոնությունները հաստատելու մասին» N 148-Ն որոշումը կրում է նորմատիվ բնույթ, ուստի նրա մեջ կատարվող փոփոխության նախագիծը ևս կրում է նորմատիվ բնույթ։*

*ՀԱՄԱՅՆՔԻ ՂԵԿԱՎԱՐ` Ս. ՄԻՔԱՅԵԼՅԱՆ*